Mircea Fechet, MMAP: 'Programul Casa Verde Fotovoltaice are alocat cel mai ambițios buget'
Administrația Fondului pentru Mediu (AFM) a alocat cei mai mulți bani pentru programul Casa Verde Fotovoltaice 2024, a informat ieri Mircea Fechet, ministrul Mediului, Apelor și Pădurilor, menționând: 'Este, de departe, cel mai ambițios buget pe care AFM l-a pus la bătaie vreodată. Am alocat în acest an două miliarde de lei. Dacă ne uităm la trendul setat deja pentru bugetul aferent programului, putem să constatăm că acesta a crescut de la an la an. Sunt convins că în anii care urmează vom păstra același trend. Bineînțeles că nu trebuie să ne limităm la panouri fotovoltaice'.